Загадчыца сектара адукацыі раённага аддзела адукацыі, спорту і турызму райвыканкама Алена Аскерка падзякавала арганізатарам акцыі за тое, што не пакінулі без увагі юных жыхароў Брагіншчыны. Мэта праекта ў нейкай ступені супадае і з задачамі сістэмы адукацыі, паколькі здароўю школьнікаў заўсёды надавалася вялікая ўвага. Алена Мікалаеўна таксама паклапацілася, каб абследаванне прайшлі дзеці з Гдзені, Верхніх і Ніжніх Жароў. Нягледзечы на тое што вучні наведваюць Камарынскую СШ, у іх не заўсёды ёсць магчымасць праверыць свой зрок у спецыялістаў з-за пражывання ў аддаленых населеных пунктах.